wannaphong/clean_thaiwikipedia huggingface dataset:
# พันธุ์เครือ ยงใจยุทธ
คุณหญิงพันธุ์เครือ ยงใจยุทธ (สกุลเดิม ลิมปิภมร; เกิด 20 มกราคม พ.ศ. 2482) ชื่อเล่น หลุยส์ เป็นอดีตภริยาของพลเอกชวลิต ยงใจยุทธ อดีตนายกรัฐมนตรี เป็นที่รู้จักจากการอุปถัมภ์ช้างจำนวนมาก จนได้รับฉายา "เจ้าของตำนานอุ้มช้าง"

 ประวัติ 
คุณหญิงพันธุ์เครือ เกิดที่ประเทศอินโดนีเซีย เป็นธิดาของหลวงนรอัฎบัญชา ทหารเสนารักษ์ชาวดัตช์วิเทศวิทยานุศาสตร์ สายสกุลและเชื้อสายของ อำมาตย์ตรี หลวงวิเทศวิทยานุศาสตร์. อำมาตย์ตรี หลวงวิเทศวิทยานุศาสตร์. เรียกดูเมื่อ 17 กุมภาพันธ์ 2556 กับภรรยาชื่อเครือวัลย์ บิดาเรียกเธอว่า "มาเรีย" ส่วนชื่อเล่นว่า "หลุยส์" มาจากชื่อของโจ หลุยส์ อดีตแชมป์โลกมวยสากลในรุ่นเฮฟวี่เวทที่บิดาชื่นชอบจึงนำมาตั้งเป็นชื่อเล่นบุตรสาวตน

สำเร็จการศึกษาระดับประถมศึกษาจากโรงเรียนบำรุงดุสิตและโรงเรียนบ้านญวน ระดับมัธยมศึกษาตอนต้นจากโรงเรียนเทเวศร์วิทยาลัย และระดับมัธยมศึกษาตอนปลายจากโรงเรียนปานะพันธุ์วิทยา ในพระบรมราชูปถัมภ์ และปริญญาตรีคณะรัฐศาสตร์ (ภาคพิเศษ) มหาวิทยาลัยรามคำแหงเมื่อ พ.ศ. 2542 ในปี พ.ศ. 2540 ได้ปริญญากิตติมศักดิ์คหกรรมศาสตร์ (ปริญญาตรี) สาขาพัฒนาการครอบครัวและเด็ก สถาบันเทคโนโลยีราชมงคล และปริญญาศิลปศาสตรบัณฑิตกิตติมศักดิ์ สาขาวิชาพัฒนาชุมชน สถาบันราชภัฏเพชรบุรีวิทยาลงกรณ์

คุณหญิงพันธุ์เครือ เคยได้รับรางวัลจากการประกวดนางงามหลายเวที เช่น นางงามละโว้ นางงามตุ๊กตาทอง รางวัลมิสทีนเอจประจำปี พ.ศ. 2497ชวลิต ยงใจยุทธ นายกฯคนใหม่ หรือ โซ่ข้อกลาง (ขึ้นสนิม?) และรางวัลเทพีสงกรานต์วิสุทธิกษัตริย์ พ.ศ. 2505

 ชีวิตส่วนตัว 
เธอสมรสกับพลเอกชวลิต ยงใจยุทธ เมื่อวันที่ 24 มิถุนายน พ.ศ. 2507 แต่ไม่มีบุตรด้วยกัน กระทั่ง พ.ศ. 2561 ชวลิตได้ออกมายอมรับว่าหย่าจากคุณหญิงพันธุ์เครือแล้วราวสิบปีก่อน และสมรสใหม่กับอรทัย สรการ เมื่อวันที่ 19 พฤษภาคม พ.ศ. 2561 พร้อมกับย้ายออกไปพำนักกับหญิงคนดังกล่าว ทั้ง ๆ ที่ชวลิตออกงานคู่กับพันธุ์เครือครั้งล่าสุด ในงานวันเกิดของตนเมื่อวันที่ 14 พฤษภาคม พ.ศ. 2560

พันธุ์เครือเลือกออกงานสังคมเท่าที่จำเป็น เธอนับถือศาสนาพุทธ มักทำบุญให้กับวัดพระราม ๙ กาญจนาภิเษก และชอบปล่อยโคกระบือ เธอกล่าวว่า "...ส่วนตัวเป็นคนเชื่อเรื่องบุญบาป และกฎแห่งกรรม มีจริงนะ คือคนทำดีก็ย่อมได้ดี คนทำไม่ดีก็ย่อมได้สิ่งที่ไม่ดี"

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๑ ตอนที่ ๒๑ ข หน้า ๔, ๓ ธันวาคม ๒๕๓๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๙ ตอนที่ ๑๕๔ ง ฉบับพิเศษ หน้า ๑๕, ๔ ธันวาคม ๒๕๓๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๗ ตอนที่ ๗๔ ง ฉบับพิเศษ หน้า ๕, ๔ พฤษภาคม ๒๕๓๓

 ยศกองอาสารักษาดินแดนชั้นสัญญาบัตร 
 นายกองโท กองอาสารักษาดินแดน กระทรวงมหาดไทย ได้รับพระราชทานเป็นกรณีพิเศษ
# รางวัลการ์ตูนนานาชาติ
รางวัลการ์ตูนนานาชาติ  เป็นรางวัลประจำปีซึ่งจัดขึ้นที่ประเทศญี่ปุ่น เพื่อมอบเป็นเกียรติแก่ นักวาดการ์ตูน ถูกจัดตั้งขึ้นเมื่อเดือนพฤษภาคม พ.ศ. 2550 เพื่อมอบรางวัลให้กับนักวาดการ์ตูนที่ช่วยส่งเสริมวัฒนธรรมการวาดการ์ตูนในต่างประเทศ โดยมีจุดประสงค์เพื่อส่งเสริมความเข้าใจอันดีต่อวัฒนธรรมนิยมของประเทศญี่ปุ่น 

 ประเทศไทย 
พ.ศ. 2553
 จักรพันธ์ ห้วยเพชร ได้รับรางวัลชนะเลิศจากเรื่อง "สตรีทบอลสะท้านฟ้า" 
 พงษ์พัฒน์ เพชรรัตน์ ได้รับรางวัลชมเชยจากเรื่อง "กองอาทมาตประกาศศึก"

พ.ศ. 2554
 วีระชัย ดวงพลา ได้รับรางวัลเหรียญเงินจากเรื่อง "เดอะ สตอรี่ บีกิน วิธ"

พ.ศ. 2555
 ธนิสร์ วีระศักดิ์วงศ์ ได้รับรางวัลเหรียญเงินจากผลงานหนังสือ "ชายผู้ออกเดินทางตามเสียงของตัวเอง"

พ.ศ. 2556
 โกสินทร์ จีนสีคง ได้รับรางวัลเหรียญทองจากเรื่อง "แว่วกริ่งกังสดาล"

พ.ศ. 2557
การ์ตูนไทยโกอินเตอร์ - ข่าวไทยรัฐออนไลน์
# ชายฝั่งตะวันออกของสหรัฐ
ฝั่งทะเลด้านตะวันออกของสหรัฐอเมริกา หรือเรียกว่า ชายฝั่งตะวันออก  หมายถึง รัฐฝั่งทะเลซึ่งตั้งในภาคกลางหรือภาคเหนือของสหรัฐอเมริกา โดยมีอาณาเขตติดต่อกับมหาสมุทรแอตแลนติก และแคนาดา ด้วยเหตุผลทางด้านภูมิศาสตร์ คำว่า ชายฝั่งตะวันออก (Eastern Seaboard) ได้มีการใช้อย่างกว้างขวาง; ในการใช้ที่ได้รับความนิยม "East Coast" มักเป็นคำที่ใช้ซึ่งเจาะจงหมายถึงเฉพาะครึ่งทางเหนือของพื้นที่ดังกล่าวเท่านั้น ซึ่งเป็นที่รู้จักกันว่าภาคตะวันออกเฉียงเหนือ ส่วนครึ่งทางใต้ของพื้นที่ดังกล่าวมักถูกพิจารณาว่าเป็นภาคใต้หรือภาคตะวันออกเฉียงใต้

เขตมหานครหลักของฝั่งทะเลด้านตะวันออกรวมไปถึงนครขนาดใหญ่และพื้นที่โดยรอบของบอสตัน, พรอวิเดนซ์, นิวยอร์กซิตี, บัฟฟาโล, ฟิลาเดลเฟีย, บัลติมอร์, วอชิงตัน, ริชมอนด์, ราลี, ชาร์ลอตต์, ออร์แลนโด, แอตแลนตา, แจ็กสันวิลล์, ไมอามี ประชากรโดยประมาณของพื้นที่ดังกล่าว จากรัฐเมนจนถึงรัฐฟลอริดา อยู่ที่ 111,508,688 คน (ราว 36% ของประชากรทั้งประเทศ)
# แหวนพรหมจรรย์
แหวนพรหมจรรย์  เป็นเครื่องประดับที่ถูกสร้างขึ้นเมื่อยุคคริสต์ทศวรรษ 1990 โดยกลุ่มรณรงค์ให้มีเพศสัมพันธ์เพียงเหมาะสมของศาสนาคริสต์ในสหรัฐอเมริกา ผู้สวมจะได้รับแหวนนี้เป็นของขวัญจากผู้ปกครองเป็นส่วนมาก โดยเฉพาะวันเกิดของตัวเองที่ย่างเข้าสู่ช่วงวัยรุ่น โดยการสวมแหวนนี้เปรียบเสมือนคำสาบานกับพระเจ้าว่าจะไม่มีเพศสัมพันธ์กับใครจนกว่าจะแต่งงานเท่านั้น 

แม้ว่าในช่วงแรกนั้นแหวนนี้ถูกจัดทำในสหรัฐอเมริกาเท่านั้น แต่ปัจจุบันก็ได้แพร่หลายไปในประเทศอื่นๆ แม้ผู้ใส่จะไม่ใช่คริสตศาสนิกชนก็ตาม เพราะเปรียบเสมือนเครื่องเตือนใจอย่างหนึ่ง การถอดแหวนออกจะกระทำได้เมื่อผู้สวมได้เมื่อสูญเสียความบริสุทธิ์หรือแต่งงานแล้วเท่านั้น หากถอดแหวนออกเมื่อยังไม่ได้เข้าพิธีสมรสก็ถือว่าผิดคำสาบานกับพระเจ้า นิ้วที่สวมใส่ไม่มีการบังคับ แต่ส่วนใหญ่จะถูกปลูกฝังให้สวมที่นิ้วนางข้างซ้าย เมื่อสมรสแล้วจึงใช้แหวนแต่งงานมาสวมแทน 

ปัจจุบันนี้ ได้มีการสร้าง Purity Necklace (สร้อยคอ) ขึ้นมาด้วย หากผู้สวมแหวนไม่สามารถสวมได้ในบางสถานการณ์ ก็สามารถถอดได้ นอกจากนี้ บางคนได้เปลี่ยนจากแหวนให้เป็นสร้อยคอโดยการใช้สายสร้อยคล้องกับแหวนไว้แล้วคล้องคอ ก็ถือว่าเป็นการสวมอีกแบบหนึ่ง แหวนนี้มักจะถูกสลักเป็นคำที่สื่อถึงการไม่มีเพศสัมพันธ์ก่อนแต่งงาน เช่น True Love Waits แต่ปัจจุบันเริ่มมีการประดับเพชรและตัดคำออกเพื่อความทันสมัยขึ้นแล้ว
# ไตรภาคี
ไตรภาคี (มาจากภาษาฝรั่งเศส entente หมายถึง "ข้อตกลง") คือ ชื่อเรียกของพันธมิตรระหว่างอังกฤษ ฝรั่งเศส และรัสเซีย ก่อนสงครามโลกครั้งที่หนึ่ง เพื่อเป็นพันธมิตรยับยั้งฝ่ายมหาอำนาจกลาง และยังเป็นแผนการของฝรั่งเศสซึ่งต้องการโอบล้อมจักรวรรดิเยอรมัน

พันธมิตรของอำนาจทั้งสามมีเพิ่มมากขึ้นจากการทำข้อตกลงหลายฉบับกับโปรตุเกส ญี่ปุ่น สหรัฐอเมริกา และสเปน ทำให้เกิดเป็นอำนาจที่แข็งแกร่งเพื่อถ่วงดุล ไตรพันธมิตร อันประกอบด้วยเยอรมนี จักรวรรดิออสเตรีย-ฮังการี และอิตาลี
# พิพิธภัณฑ์มีชีวิต
พิพิธภัณฑ์มีชีวิต หรือ พิพิธภัณฑ์กลางแจ้ง เป็นลักษณะชนิดหนึ่งของพิพิธภัณฑ์ที่แสดงในบริเวณกว้าง ซึ่งพิพิธภัณฑ์กลางแจ้งแห่งแรกเกิดขึ้นที่สแกนดิเนเวีย ซึ่งต่อมาแนวคิดเรื่องพิพิธภัณฑ์กลางแจ้งได้แพร่กระจายไปทั่วทวีปยุโรปและทวีปอเมริกาเหนือ พิพิธภัณฑ์กลางแจ้งรู้จักกันในหลายชื่อว่า พิพิธภัณฑ์มีชีวิต พิพิธภัณฑ์สิ่งก่อสร้าง หรือ พิพิธภัณฑ์พื้นบ้าน 
  
พิพิธภัณฑ์มีชีวิตเป็นลักษณะเฉพาะอย่างหนึ่งของพิพิธภัณฑ์กลางแจ้งที่บุคคลในบริเวณนั้น จะมีการแต่งกายและการแสดงในลักษณะของยุคสมัยเก่า โดยบุคคลจะประพฤติปฏิบัติตัวราวกับว่าพักอาศัยอยู่ในสมัยโบราณ โดยมีจุดประสงค์เพื่อแสดงวัฒนธรรมสมัยก่อนให้กับผู้ชมในยุคปัจจุบันได้เห็น พิพิธภัณฑ์มีชีวิตส่วนใหญ่จะมีการแสดงหลายอย่างไม่ว่า การตีเหล็ก การตีดาบ การทำเหมืองแร่ การรีดนมวัว การทอผ้า หรือการวาดรูป เป็นต้น

จุดหลักของพิพิธภัณฑ์มีชีวิตที่สำคัญคือ วัฒนธรรมธรรมชาติแห่งประวัติศาสตร์, ข้อมูลความรู้ และ กิจกรรมของชุมนุม
  
 ความแตกต่าง พิพิธภัณฑ์มีชีวิต กับ พิพิธภัณฑ์กลางแจ้ง 
การเรียกชื่อของพิพิธภัณฑ์สองรูปแบบนี้สามารถสลับใช้กันได้ โดยจุดหมายเหมือนกันคือ เน้นวัฒนธรรม สิ่งแวดล้อม และประวัติศาสตร์ โดยจุดแตกต่างในแนวคิดของการตั้งชื่อคือ พิพิธภัณฑ์มีชีวิตจะเน้นการมีคนและกิจกรรมของชุมชนเป็นส่วนประกอบของระบบมากกว่า พิพิธภัณฑ์กลางแจ้งที่จะเน้นสิ่งก่อสร้างและอาคารกว่า อย่างไรก็ตามพิพิธภัณฑ์มีชีวิตบางแห่งยังมีการเน้นส่วนประกอบโครงสร้างและอาคารเป็นส่วนสำคัญ เช่นเดียวกับพิพิธภัณฑ์กลางแจ้งบางแห่ง มีการเน้นคนเช่นเดียวกัน  

เป้าหมายของพิพิธภัณฑ์มีชีวิตคือเพื่อแสดงให้นักท่องเที่ยวสามารถเข้าชมและเรียนรู้วัฒนธรรม ธรรมชาติ และประวัติศาสตร์ผ่านประสาทสัมผัสทางกายภาพนอกเหนือจากการอ่านในหนังสือ แม้กระนั้นพิพิธภัณฑ์มีชีวิตในอเมริกาบางครั้งจะถูกวิจารณ์โดยนักวิชาการและนักประวัติศาสตร์ว่าการแสดงบางอย่างบิดเบือนจากประวัติศาสตร์จริง และบางครั้งเพื่อบิดเบือนประวัติศาสตร์ในแง่ลบของชุมชนหรือพื้นบ้านบริเวณนั้น
  
 พิพิธภัณฑ์มีชีวิตของอเมริกาเหนือ 
ในทวีปอเมริกาเหนือ พิพิธภัณฑ์กลางแจ้งจะนิยมถูกเรียกว่า พิพิธภัณฑ์มีชีวิต (living museum) โดยพิพิธภัณฑ์มีชีวิตแห่งแรกตั้งอยู่ที่ หมู่บ้านกรีนฟีลด์ ในรัฐมิชิแกน ก่อตั้งโดย เฮนรี ฟอร์ด ใน ค.ศ. 1928 โดยมีจุดประสงค์เพื่อทำเป็นพิพิธภัณฑ์เก็บของสำคัญของตน ซึ่งต่อมาใน ค.ศ. 1934 โคโลเนียลวิลเลียมส์เบิร์กได้กลายมาเป็นต้นแบบของพิพิธภัณฑ์มีชีวิตต่อที่อื่นต่อไป พิพิธภัณฑ์มีชีวิตของอเมริกาเหนือ จะแตกต่างกับพิพิธภัณฑ์มีชีวิตของยุโรปตรงที่ มีลักษณะเฉพาะในการยังคง วัฒนธรรม ธรรมชาติ และประวัติศาสตร์ของพื้นที่ แตกต่างจากทางฝั่งยุโรปที่เน้นในการเก็บรักษารูปลักษณ์ของอาคารและสิ่งก่อสร้าง

 พิพิธภัณฑ์ในประเทศไทย 

 พิพิธภัณฑ์มีชีวิตในประเทศไทย 
 ตลาดน้ำอัมพวา
 ตลาดน้ำคลองลัดมะยม
 ตลาดน้ำบางเชือกหนัง
 ตลาดน้ำวัดสะพาน
 เมืองแม่ฮ่องสอน โครงการพิพิธภัณฑ์มีชีวิต
 ตลาดสามชุก

 พิพิธภัณฑ์กลางแจ้งในประเทศไทย 
 เมืองโบราณ
 พระราชวังพญาไท
 แหล่งโบราณคดีบ้านปราสาท
# แอนทราซีน
แอนทราซีน  เป็นสารประกอบโพลีไซคลิกอะโรมาติกไฮโดรคาร์บอนที่เป็นของแข็ง ประกอบด้วยวงเบนซีน 3 วง ได้มาจากน้ำมันดินหรือการสลายตัวด้วยความร้อนอื่นๆ ใช้ในอุตสาหกรรมการผลิตสีalizarin ใช้ในการรักษาเนื้อไม้ ยาฆ่าแมลง และสารเคลือบ เป็นสารไม่มีสีแต่จะให้สีน้ำเงิน (400-500 nm) ภายใต้รังสีอัลตราไวโอเลต

 การสังเคราะห์ 
วิธีคลาสสิกในการสังเคราะห์แอนทราซีนในห้องปฏิบัติการ ใช้ปฏิกิริยา cyclodehydration ของ o-methyl- หรือ o-methylene-substituted diarylketones
# ฮอต 91.5 เอฟเอ็ม
ฮอต 91.5 เอฟเอ็ม  เป็นรายการทางสถานีวิทยุในอดีต ในเครือเอไทม์ มีเดีย และ จีเอ็มเอ็ม แกรมมี่ ออกอากาศรายการเพลงที่ได้รับความนิยม ซึ่งได้รับความนิยมในกลุ่มผู้ฟังเยาวชน รวมถึงนักเรียน นักศึกษา

ปัจจุบันฮอต 91.5 เอฟเอ็ม ยุติการออกอากาศเนื่องจากเหตุผลทางธุรกิจ

จนในปี พ.ศ. 2568 กลับมาอีกครั้งในรูปแบบวิทยุออนไลน์ โดยใช้ชื่อว่า "ฮอตเวฟครับ (Hotwave Krub)" ซึ่งจะออกอากาศในแอปพลิเคชั่น Atime Fungfin และ Atime.Live  Hotwave Fanpage 

 นักจัดรายการที่มีชื่อเสียง
# ไพรีน
ไพรีน  เป็นสารประกอบโพลีไซคลิกอะโรมาติกไฮโดรคาร์บอน (PAH) ที่มีวงเบนซีนเชื่อมติดกัน 4 วง เป็นวงแบน ลักษณะเป็นของแข็งไม่มีสี เกิดจากเผาไหม้ไม่สมบูรณ์ของสารประกอบอินทรีย์

 การปรากฏและปฏิกิริยา 
ไพรีนพบครั้งแรกในน้ำมันดินถ่านหินโดยพบได้ถึง 2% มีโครงสร้างแบบเรโซแนนซ์ที่เสถียรกว่าสาร PAHs ตัวอื่นที่เป็นไอโซเมอร์ของฟลูโอแรนทีนเหมือนกัน เกิดขึ้นได้มากจากสภาพการเผาไหม้ ตัวอย่างเช่นเกิดจากการใช้รถยนต์ประมาณ 1 ไมโครกรัม/ กิโลเมตร Selim Senkan and Marco Castaldi "Combustion" in Ullmann's Encyclopedia of Industrial Chemistry, 2003 Wiley-VCH, Weinheim. Article Online Posting Date: March 15, 2003.

การเกิดปฏิกิริยาออกซิเดชันกับโครเมตได้ perinaphthenone และ 1 ,4,5,8 - tetracarboxylic acid  โดยผ่านลำดับของปฏิกิริยาไฮโดรจีเนชันและมีความไวต่อปฏิกิริยา halogenation, ปฏิกิริยาการเติมของ Diels-Alder และปฏิกิริยาไนเตรชันที่มีความจำเพาะที่แตกต่างกัน

 การใช้ประโยชน์ 
ไพรีนและอนุพันธ์มีการใช้ในการผลิตสีย้อมเชิงพาณิชย์เช่น pyranine และ naphthalene - 1 ,4,5,8 - tetracarboxylic acid อนุพันธ์ของไพรีนยังเป็นโมเลกุลที่มีคุณค่าสำหรับใช้เป็นโพรบเรืองแสงในกล้อง fluorescence spectroscopy ซึ่งให้ควอนตัมมากและอายุการใช้งานนาน (0.65 และ 410 nanosecond ตามลำดับในเอทานอลที่ 293K) การปล่อยสเปกตรัมมีความไวสูงต่อตัวทำละลายมีขั้วได้  ดังนั้นไพรีนถูกนำมาใช้เป็นโพรบเพื่อตรวจสอบสภาพแวดล้อมที่มีตัวทำละลาย การปล่อยสเปกตรัมจะมีความเข้มต่างไปขึ้นกับการทำปฏิกิริยากับตัวทำละลาย

thumb|190px|right|แผนภาพแสดงตำหน่งของคาร์บอนและวงเบนซีนของไพรีนตามระบบไอยูแพค

 ความปลอดภัย 
แม้ว่าจะไม่เป็นปัญหามากเท่าเบนโซไพรีน แต่จากการศึกษาในสัตว์พบว่าไพรีนเป็นพิษต่อตับและไต
# แลร์รี คิง
แลร์รี คิง (19 พฤศจิกายน ค.ศ. 1933 – 23 มกราคม ค.ศ. 2021) ชื่อเกิด ลอว์เรนซ์ ฮาร์วีย์ ไซเกอร์ (Lawrence Harvey Zeiger) เป็นพิธีกรรายการโทรทัศน์และรายการวิทยุ เขาเป็นที่รู้จักในสหรัฐอเมริกา ในฐานะ 1 ในนักสัมภาษณ์ออกอากาศที่สำคัญที่สุด คิงสัมภาษณ์นักการเมือง นักกีฬา คนบันเทิงและผู้ตกเป็นข่าว มากกว่า 40,000 ครั้งCNN profile เขาได้รับรางวัลเอมมี 1 ครั้ง รางวัลพีบอดี 2 ครั้งและ รางวัลเคเบิลเอซ 10 ครั้ง

คิงเริ่มอาชีพการงานในการเป็นผู้สื่อข่าวท้องถิ่นของฟลอริดาและเป็นผู้สัมภาษณ์ทางวิทยุในคริสต์ทศวรรษ 1950 และ 1960 เขามีชื่อเสียงในการจัดสถานีวิทยุแห่งชาติ ตลอดคืนเริ่มในปี ค.ศ. 1978 และต่อมาเริ่มเป็นพิธีกรรายการสัมภาษณ์กลางคืน ทางโทรทัศน์ที่ชื่อ Larry King Live ทางช่องซีเอ็นเอ็น ที่เริ่มในปี 1985

แลร์รี คิง เสียชีวิตที่ศูนย์การแพทย์ซีดาส์-ไซนายในเมืองลอสแอนเจลิส รัฐแคลิฟอร์เนีย ประเทศสหรัฐ ขณะอายุได้ 87 ปี หลังตรวจพบโรคติดเชื้อไวรัสโคโรนา 2019 เมื่อปลายปี ค.ศ. 2020
# นกกระเรียนคอขาว
นกกระเรียนคอขาว (White-naped Crane) เป็นนกในวงศ์นกกระเรียน เป็นนกขนาดใหญ่ ยาว 112-125 ซม. สูงประมาณ 130 ซม. หนักประมาณ 5.6 กก. ขาค่อนข้างแดง สีเทา มีแถบขาวที่คอ และวงแดงบริเวณศีรษะ กินแมลง เมล็ดพืช พืช และสัตว์ขนาดเล็กเป็นอาหาร

นกกระเรียนคอขาวขยายพันธุ์ในตะวันออกเฉียงเหนือของประเทศมองโกเลีย ตะวันออกเฉียงเหนือของประเทศจีน และบริเวณที่ติดกับตะวันออกเฉียงใต้ของประเทศรัสเซีย เมื่อฤดูหนาวนกจะอพยพไปใกล้กับแม่น้ำแยงซี, เขตปลอดทหาร (DMZ) ในประเทศเกาหลีและบนเกาะคีวชูในประเทศญี่ปุ่น อาจเลยไปถึงประเทศคาซัคสถานและเกาะไต้หวัน ปัจจุบันคาดว่าเหลือนกในธรรมชาติประมาณ 4,900-5,400 ตัว 

จากการสูญเสียถิ่นอาศัยอย่างต่อเนื่องและถูกล่าเป็นจำนวนมากในบางพื้นที่ นกกระเรียนคอขาวจึงจัดเป็นสิ่งมีชีวิตที่เสี่ยงต่อการสูญพันธุ์ (VU) ในบัญชีแดงของสหภาพเพื่อการอนุรักษ์ธรรมชาติ และอยู่ในบัญชีอนุรักษ์ที่ 1 และ 2 ของไซเตส
# เบนโซไพรีน
เบนโซไพรีน เป็นสารอินทรีย์ที่มีสูตรโครงสร้างเป็น C20H12 เป็นไฮโดรคาร์บอนไม่มีสี มีวง 5 วง โดยเป็นโครงสร้างของไพรีนที่เพิ่มหมู่ฟีนิลลีน (phenylene) มีไอโซเมอร์ 2 ชนิดคือ  benzo[a]pyrene และbenzo[e]pyrene สารเคมีที่ใกล้เคียง ได้แก่  cyclopentapyrenes dibenzopyrenes indenopyrenes และ naphthopyrenes PAHs 5 วงที่ใกล้เคียงกันได้แก่   picene, benzofluoranthenes, และperylene.W. D. Betts "Tar and Pitch" in Kirk‑Othmer Encyclopedia of Chemical Technology, 1997, John Wiley & Sons, New York.   เบนโซไพรีนเป็นปัญหาเพราะสามารถทำปฏิกิริยากับดีเอ็นเอ ขัดขวางทรานสคริบชัน  จัดเป็นสารมลพิษและสารก่อมะเร็ง พบเบนโซไพรีนได้ในน้ำมันดิน และควันบุหรี่ มัหลักฐานที่แสดงให้เห็นว่าเบนโซไพรีนเกี่ยวข้องกับการเกิดมะเร็งปอด Denissenko, Pao, A, Tang, M, et al 1996 "Preferential formation of benzo[a]pyrene adducts at lung cancer mutational hotspots in P53." Science 274(430-432)  http://www.sciencemag.org/cgi/content/abstract/274/5286/430?ijkey=7dd94e096ea549bac90bce0ec51acb6422cbb1a4&keytype2=tf_ipsecsha)

ดูเพิ่ม
 Benzo[a]pyrene
# เบนโซเอไพรีน
เบนโซเอไพรีน (C20H12) เป็นโพลีไซคลิกอะโรมาติกไฮโดรคาร์บอนที่มีวงเบนซีน 5 วง   เป็นสารก่อกลายพันธุ์และสารก่อมะเร็งที่สำคัญมาก จัดอยู่ในกลุ่มของเบนโซไพรีน เบนโซเอไพรีนเกิดจากการเผาไหม้ที่ไม่สมบูรณ์ที่อุณหภูมิระหว่าง 300 - 600 °C ใน พ.ศ. 2536  พบเบนโซเอไพรีนเป็นองค์ประกอบของน้ำมันดิน และพบถึงความสามารถในการก่อมะเร็ง  พบหลักฐานว่าคนงานในอุตสาหกรรมน้ำมันเป็นมะเร็งผิวหนังสูง ต่อมาจึงพบว่า เบนโซเอไพรีนในน้ำมันสามารถก่อมะเร็งในสัตว์ทดลองได้ 
thumb|200px|โครงสร้างทางเคมีของ  benzo[a]pyrene-7,8-diol-9,10-epoxide ที่เป็นสารก่อมะเร็ง
thumb|right|200px|การยึดเกาะกับดีเอ็นเอ (DNA adduct) (กลาง)  ของเบนโซเอไพรีน ซึ่งเป็นสารก่อกลายพันธุ์ที่สำคัญในควันบุหรี่ Created from PDB 1JDG 
 อ้างอิง
# ฟลูออแรนทีน
ฟลูออแรนทีน เป็นสารประกอบโพลีไซคลิกอะโรมาติกไฮโดรคาร์บอนที่ประกอบด้วยหน่วยย่อยเป็น แนฟทาลีนรวมกับวงเบนซีนจนมีวงทั้งหมด 5 วง  จัดเป็นไอโซเมอร์ของไพรีน แต่ไม่คงตัวที่อุณหภูมิสูงเท่าไพรีน พบในผลิตภัณฑ์ที่เกิดการเผาไหม้เช่นเดียวกับพีเอเอชอื่นๆ  การปรากฏของฟลูออแรนทรีนเป็นตัวบ่งชี้ถึงก่ารเผาไหม้ที่ไม่สมบูรณืที่อุณหภูมิต่ำ จัดเป็นสารมลพิษกลุ่มพีเอเอช 16 ตัวที่ต้องรีบกำจัดออกจากสิ่งแวดล้อม ชื่อของสารนี้มาจากคำว่า fluorescence ซึ่งหมายถึงการเรืองแสงของสารนี้ภายใต้แสงยูวี
# ชาร์ลี บราวน์
ชาร์ลี บราวน์  เป็นตัวละครในการ์ตูนสั้นที่มีมายาวนานเรื่อง พีนัตส์ โดยชาร์ล เอ็ม ชูลซ์ ชาร์ลี บราวน์และผู้เขียนมีสิ่งเชื่อมโยงกันคือ ทั้งคู่เป็นบุตรชายของช่างตัดผม แต่เพราะว่าผลงานขอชูลซ์เป็นงานที่บอกได้ว่า "เป็นตัวอย่างที่สดใสมากที่สุดของเนื้อเรื่องที่ประสบความสำเร็จที่สุดของอเมริกัน" แต่ชาร์ลี บราวน์ ก็เป็นตัวอย่างของ "เรื่องของชาวอเมริกันที่ไม่ประสบความสำเร็จ" ที่เขาดูจะล้มเหลวในสิ่งที่เขาทำThe World Encyclopedia of Comics edited by Maurice Horn, ISBN 0791048543, ISBN 978-0791048542
# เมธัส สวนศรี
เมธัส สวนศรี  เกิด 25 กันยายน พ.ศ. 2524 เป็นนายแบบ นักแสดงชาวไทย มีศักดิ์เป็นหลานของอดีตพระเอกลิเก พงษ์ศักดิ์ สวนศรี 

เก่งได้รับรางวัลเกียรติยศ งานระฆังทอง ครั้งที่ 3 ประจำปีพุทธศักราช 2553
โดยอัญเชิญสมเด็จพระมหารัชมังคลาจารย์ วัดปากน้ำภาษีเจริญ กรุงเทพฯ เป็นองค์ประธานประทานเกียรติบัตร, ฯพณฯ พลอากาศเอก กำธร สินธวานนท์องคมนตรี เป็นประธานมอบ "รางวัลระฆังทอง", พลเอก สิทธิ์ สิทธิมงคล ประธานอำนวยการ ซึ่งจัดโดยสมัชชานักจัดรายการข่าววิทยุโทรทัศน์และหนังสือพิมพ์แห่งประเทศไทย (สว.นท) มีนายอำนาจ หมัดสดาย เป็นประธานสมัชชา

"เก่ง เมธัส" อดีตเคยก่อวีรกรรมหนัก ขึ้นโรงขึ้นศาลนับไม่ถ้วน จนหายหน้าไปจากวงการนับ 10 ปี ปัจจุบันกลับมาดีได้เพราะลูกชาย เสียดายชีวิตช่วงวัยรุ่น จนเป็นข่าวเยอะแยะไปหมด จะให้ลบภาพเก่า ๆ ก็คงยาก ล่าสุดเจ้าตัวกลับมาอีกครั้ง ทำช่องยูทูป "เก่ง เมธัส ไฟแลบ" โดยเทปแรกมี "บีม ศรัณยู" และ "โหงวเฮ้ง" (ลูกชาย "เท่ง เถิดเทิง") เป็นแขกรับเชิญ

ผลงาน 
 ภาพยนตร์ 
 ผีตุ๋มติ๋ม (2552)
 ผู้หญิง 5 บาป 2 (2553)https://www.komchadluek.net/entertainment/thai-entertainment/544143

 ช่อง Youtube 

 เก่ง เมธัส ไฟแลบ

 รายการแข่งรถ 

 PT RACING SERIES (SIAM GT) 3rd
# โครงการกระสวยอวกาศ–มีร์
โครงการกระสวยอวกาศ-เมียร์  เป็นโครงการความร่วมมือด้านอวกาศระหว่างรัสเซียกับสหรัฐอเมริกา เกี่ยวกับการที่กระสวยอวกาศของสหรัฐจะเดินทางไปเยือนสถานีอวกาศเมียร์ของรัสเซีย นักบินอวกาศของรัสเซียจะบินไปยังกระสวยอวกาศ ส่วนนักบินอวกาศสหรัฐจะบินไปยังยานโซยูซเพื่อเข้าปฏิบัติการระยะยาวบนสถานีอวกาศเมียร์

โครงการนี้ (ซึ่งบางครั้งก็เรียกว่า "เฟสหนึ่ง") มีวัตถุประสงค์จะให้ฝ่ายสหรัฐอเมริกาเรียนรู้จากประสบการณ์ของรัสเซียในการใช้ชีวิตอยู่ในอวกาศเป็นเวลานานๆ และเพื่อเสริมสร้างความร่วมมือระหว่างชาติทั้งสองตลอดจนหน่วยงานด้านอวกาศของทั้งสองประเทศ คือองค์การนาซ่า กับองค์การอวกาศสหพันธรัฐรัสเซีย (รอสคอสมอส) โครงการนี้ช่วยปูพื้นฐานโครงการความร่วมมือทางอวกาศในอนาคต โดยเฉพาะอย่างยิ่ง "เฟสสอง" ของโครงการร่วม คือการก่อสร้างสถานีอวกาศนานาชาติ โครงการเริ่มต้นประกาศตัวในปี ค.ศ. 1993 ภารกิจแรกดำเนินการในปี ค.ศ. 1994 และโครงการได้ดำเนินต่อมาจนกระทั่งสิ้นสุดแผนภารกิจในปี ค.ศ. 1998 มีเที่ยวบินกระสวยอวกาศทั้งสิ้น 11 เที่ยว และระยะเวลาปฏิบัติงานร่วมกันในอวกาศเกือบ 1000 วันสำหรับนักบินอวกาศสหรัฐ โดยมีชุดลูกเรือผลัดเปลี่ยนปฏิบัติการระยะยาวทั้งสิ้น 7 ชุด

ระหว่างช่วง 4 ปีของโครงการ ทั้ง 2 ประเทศมีการดำเนินการ "สิ่งแรก" ในอวกาศได้สำเร็จหลายอย่าง รวมถึงการที่นักบินอวกาศสหรัฐคนแรกเดินทางไปบนยานโซยูซ การต่อยานอวกาศขนาดใหญ่ที่สุดเท่าที่เคยมีมาในประวัติศาสตร์ และการเดินในอวกาศครั้งแรกของนักบินอวกาศสหรัฐด้วยชุดอวกาศ Orlan ของรัสเซีย

 แหล่งข้อมูลอื่น 

 History of Shuttle–Mir  (NASA)
 Diary of Linenger Increment (NASA)
# ฟลูออรีน (พีเอเอช)
สำหรับความหมายอื่นดู ฟลูออรีน

ฟลูออรีนหรือ 9H-Fluorene เป็นสารประกอบโพลีไซคลิกอะโรมาติกไฮโดรคาร์บอน  ลักษณะเป็นผลึกสีขาว ระเหิดได้เช่นเดียวกับแนฟทาลีน เรืองแสงสีม่วงใต้แสงยูวี ไม่ละลายในน้ำแต่ละลายได้ในเบนซีน และอีเทอร์

 การสังเคราะห์ โครงสร้างและปฏิกิริยา 
แหล่งที่มาสำคัญของฟลูออรีนคือน้ำมันถ่านหิน แต่สามารถสังเคราะห์ได้ด้วยปฏิกิริยาดีไฮโดรจีเนสของไดฟีนิลมีเทนKarl Griesbaum, Arno Behr, Dieter Biedenkapp, Heinz-Werner Voges, Dorothea Garbe, Christian Paetz, Gerd Collin, Dieter Mayer, Hartmut Höke “Hydrocarbons” in Ullmann's Encyclopedia of Industrial Chemistry 2002 Wiley-VCH, Weinheim.  โมเลกุลของฟลูออรีน มีลักษณะเกือบเป็นแนวระนาบ , D. M. Burns, John Iball (1954), Molecular Structure of Fluorene Nature volume 173, p. 635.  แม้ว่าแต่ละวงเบนซีนที่อยู่ด้านข้างมีลักษณะเป็นระนาบร่วมกับคาร์บอนตัวที่ 9 ที่อยู่ตรงกลาง R. E. Gerkin, A. P. Lundstedt and W. J. Reppart (1984) Structure of fluorene, C13H10, at 159 K  Acta Crystallographica, volume C40, pp. 1892–1894 
 ความเป็นกรด 
ตำแหน่ง C9-H ของวงแหวนของฟลูออรีนเป็นกรดอย่างอ่อน (pKa = 22.6 ใน DMSO) การเสียโปรตรอนทำให้ได้แอนไอออนฟลูออรีนิลที่เสถียร มีสูตรโครงสร้างเป็น C13H9 -, ซึ่งมีกลิ่นหอมและมีสีส้มเข้ม แอนไอออนนี้มีคุณสมบัติเป็นนิวคลีโอไฟล์ และทำปฏิกิริยากับอิเล็กโตรไฟล์ได้โดยปฏิกิริยาการเติมที่ตำแหน่งที่ 9  การทำฟลูออรีนให้บริสุทธิ์ใช้คุณสมบัติความเป็นกรดและการที่อนุพันธ์โซเดียมของฟลูออรีนละลายในตัวทำละลายไฮโดรคาร์บอนได้ต่ำ

สามารถทำให้ฟลูออรีนเสียโปรตอนทั้งสองที่ตำแหน่ง C9 ได้ ตัวอย่างเช่น 9,9 - ฟลูออรีนิลไดโพแทสเซียม สามารถสังเคราะห์ได้โดยให้ฟลูออรีนทำปฏิกิริยากับโลหะโพแทสเซียมในไดออกเซนที่เดือด G. W. Scherf and R. K. Brown (1960), POTASSIUM DERIVATIVES OF FLUORENE AS INTERMEDIATES IN THE PREPARATION OF C9-SUBSTITUTED FLUORENES.  I. THE PREPARATION OF 9-FLUORENYL POTASSIUM AND THE INFRARED SPECTRA OF FLUORENE AND SOME C9-SUBSTITUTED FLUORENES . Canadian Journal of Chemistry, Vol. 38, p. 697.
 การใช้ประโยชน์ 
ฟลูออรีนเป็นสารตั้งต้นของสารอนุพันธ์ของฟลูออรีนอื่น ๆ  กรดฟลูออรีน - 9 - คาร์บอกซิลิก เป็นสารตั้งต้นของการผลิตยา 2 - อะมิโนฟลูออรีน, 3,6 -บิส - (ไดเมทิลอะมิโนฟลูออรีน) และ 2,7 - ไดไอโอโดฟลูออรีน เป็นสารตั้งต้นของการผลิตสีย้อมปฏิกิริยาออกซิเดชันของฟลูออรีนให้ ฟลูออรีโนน ซึ่งเป็นอนุพันธ์ที่มีประโยชน์ในเชิงพาณิชย์  9 - ฟลูออรีนิลเมทิลคลอโรฟอร์เมต ใช้ในการผลิต 9 - ฟลูออรีนิลเมทิลคาร์บาเมต (Fmoc) ซึ่งเป็นสารป้องกันหมู่เอมีนในการสังเคราะห์เปปไทด์ 

พอลิเมอร์ พอลีฟลูออรีน (คาร์บอนตัวที่ 7 ของหน่วยหนึ่งสร้างพันธะกับคาร์บอนตัวที่ 2 ของหน่วยถัดไป โดยแทนที่ไฮโดรเจนสองอะตอม)ใช้เป็นสื่อกระแสไฟฟ้าและสารเรืองแสงทางไฟฟ้า และได้รับการศึกษามากสำหรับใช้เป็น หมู่ให้ความเรืองแสงในไดโอดเปล่งแสงแบบใช้สารอินทรีย์
 อ้างอิง 

แหล่งข้อมูลอื่น
 National Pollutant Inventory - Polycyclic Aromatic Hydrocarbon Fact Sheet 
 Fluorene in the National Institute of Standards and Technology database.
# แม็กจี
โจเซฟ แม็กกินตี้ นิโคล  เกิดเมื่อวันที่ 9 สิงหาคม ค.ศ. 1968 เป็นผู้กำกับและโปรดิวเซอร์ภาพยนตร์และโทรทัศน์ เคยเป็นโปรดิวเซอร์เพลง เขาเริ่มอาชีพในการทำงานในธุรกิจดนตรี เป็นผู้กำกับมิวสิกวิดีโอ มีผลงานโปรดิวซ์ให้กับหลายอัลบั้ม เขาเริ่มมีชื่อเสียงจากการกำกับภาพยนตร์เรื่องแรกคือ นางฟ้าชาร์ลี ซึ่งถือภาพยนตร์ที่ทำรายได้สัปดาห์เปิดตัวสูงสุดตลอดกาลโดยผู้กำกับภาพยนตร์เรื่องแรก จากนั้นกำกับอีก 3 เรื่อง รวมถึง ฅนเหล็ก 4: มหาสงครามจักรกลล้างโลก เขายังเป็นผู้อำนวยการสร้างรายการอย่างเช่น The O.C. และ ซูเปอร์เนเชอรัล

แม็กจียังมีบริษัทโปรดักชันของตัวเองที่ชื่อ วันเดอร์แลนด์ซาวด์แอนด์วิชัน ก่อตั้งใปปี 2001 ซึ่งทำงานให้ภาพยนตร์และรายการโทรทัศน์ที่เขาทำงาน หลังจากเรื่อง นางฟ้าชาร์ลี: เสน่ห์เข้มทะลุพิกัด

 ผลงานภาพยนตร์ 
 ปี เรื่อง ตำแหน่ง ผู้กำกับ ผู้อำนวยการสร้าง 2000 นางฟ้าชาร์ลี   2003 นางฟ้าชาร์ลี: เสน่ห์เข้มทะลุพิกัด   2006 ทีมกู้ฝัน เดิมพันเกียรติยศ   เกมผี กระชากวิญญาณ   2009 ฅนเหล็ก 4: มหาสงครามจักรกลล้างโลก   2012 สงครามหัวใจ คู่ระห่ำพยัคฆ์ร้าย   คนโคตรระห่ำ   2014 3 วันโคตรอันตราย   ก่อนเราจะจากกัน   2015 เดอะ ดัฟฟ์: ชะนีซ่าส์ มั่นหน้าเกินร้อย   2017 เน็ตฟลิกซ์' เดอะ เบบี้ซิตเตอร์   2018 เน็ตฟลิกซ์' เมื่อเราพบกันครั้งแรก   ไอ ฟีล พริตตี้   2019 เน็ตฟลิกซ์' ผ่าพิภพสุดขอบโลก   เน็ตฟลิกซ์' รักยุ่งของสาวโย่ง   เน็ตฟลิกซ์' ฮอลิเดย์   TBA เน็ตฟลิกซ์' เดอะ เบบี้ซิตเตอร์ 2  

ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 8 เรื่องของ แม็กจี
 ปี เรื่อง รอตเทนโทเมโทส์ เมทาคริติก ทุนสร้าง รายได้ทั่วโลก 2000  นางฟ้าชาร์ลี 12px 68% (6.2/10) (145 รีวิว)  52 (34 รีวิว)  $93,000,000  $264,105,545 2003  นางฟ้าชาร์ลี: เสน่ห์เข้มทะลุพิกัด 12px 42% (4.97/10) (185 รีวิว)  48 (39 รีวิว)  $120,000,000  $259,175,788 2006  ทีมกู้ฝัน เดิมพันเกียรติยศ 12px 49% (5.8/10) (125 รีวิว)  53 (31 รีวิว)  $65,000,000  $43,545,364 2009  ฅนเหล็ก 4: มหาสงครามจักรกลล้างโลก 12px 33% (5.06/10) (277 รีวิว)  49 (46 รีวิว)  $200,000,000  $371,353,001 2012  สงครามหัวใจ คู่ระห่ำพยัคฆ์ร้าย 12px 26% (4.28/10) (180 รีวิว)  31 (36 รีวิว)  $65,000,000  $156,491,279 2014  3 วันโคตรอันตราย 12px 27% (4.39/10) (117 รีวิว)  40 (30 รีวิว)  $28,000,000  $52,597,999 2017  เน็ตฟลิกซ์' เดอะ เบบี้ซิตเตอร์ 12px 69% (6.06/10) (26 รีวิว)  colspan="4"  2019  เน็ตฟลิกซ์' ผ่าพิภพสุดขอบโลก 12px 25% (3.57/10) (12 รีวิว)  colspan="2"   $19,000,000    เฉลี่ย และ รวม 12px 42% (5.04/10) 46 $590 ล้าน $1,147,268,976
16px 0–59% คำวิจารณ์ที่นักวิจารณ์ไม่ชอบ 16px 60–74% คำวิจารณ์ที่นักวิจารณ์ชอบ 16px 75–100% คำวิจารณ์ที่นักวิจารณ์ชอบมาก  

สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก  

N/A ไม่ปรากฏ, หาข้อมูลไม่ได้  

$ ดอลลาร์สหรัฐ
# รัฐวิสาหกิจรอสคอสมอส
องค์การอวกาศสหพันธรัฐรัสเซีย (Federal'noye kosmicheskoye agentstvo Rossii) หรือชื่อเรียกโดยทั่วไปว่า รอสคอสมอส (Roskosmos) ตัวย่อว่า  FKA (ФКА) และ RKA (РКА) เป็นองค์การของรัฐบาลที่รับผิดชอบกิจการด้านโครงการวิทยาศาสตร์และอวกาศของรัสเซีย รวมถึงการวิจัยด้านอวกาศยานโดยทั่วไป เดิมมีชื่อว่า Russian Aviation and Space Agency (Rossiyskoe aviatsionno-kosmicheskoe agentsvo, รู้จักโดยทั่วไปว่า "Rosaviakosmos")

สำนักงานใหญ่ของรอสคอสมอสตั้งอยู่ในมอสโคว์ ศูนย์ควบคุมภารกิจการบินในอวกาศหลักตั้งอยู่ที่เมืองใกล้เคียงคือ โคโรเลฟ ศูนย์ฝึกอบรมนักบินอวกาศ (Cosmonauts Training Centre หรือ GCTC) อยู่ที่เมืองสตาร์ ฐานปล่อยใช้ท่าอวกาศยานบัยโกเงอร์ซึ่งอยู่ในคาซัคสถาน (การส่งยานทั้งแบบมีมนุษย์และไม่มีมนุษย์ควบคุมส่วนมากจะปล่อยจากที่นี่) และ Plesetsk Cosmodrome ซึ่งอยู่ทางตอนเหนือของรัสเซียใช้สำหรับภารกิจที่ไม่มีมนุษย์ควบคุม โดยมากในการระบุตำแหน่งที่ตั้งทางทหาร

 แหล่งข้อมูลอื่น 
  RKA home page in Russian 
 RKA home page in English 
  2006–2015 RKA Fundamental Space Research Program 
 Russian Space Program